Ich minne si nv lange zit
Ich minne si nv lange zit·
versinnete minne sich·
wie sie schoͤne lone miner tage·
nv lone schone so ist min strit·
vil kleine meine mich·
niene meine kleine mine klage·
vnd rihte gros vnbilde·
dc ein ledic wib·
mich verderbet
gar ane schulde·
zir gesihte werde ich wilde·
mich enhabe ir lib
froͤide enterbet·
noch ger ich ir hvlde·
were mere steter man·
so solte wolte si mich lan·
etwenne denne ǒch sehen·
so gnv̊ge fůge kvnnen spehen·

Deutsche Philologie
Deutschland
12. Jahrhundert
Mittelhochdeutsch
Versdichtung
Codex Manesse